OpenLLM-France/wikimedia huggingface dataset:
# Selva mosaic costanera de Maputaland

La selva mosaic costanera de Maputaland és una ecoregió de la zona afrotròpica, definida per WWF, que ocupa l'extrem sud de Moçambic, l'est de Swazilàndia i el nord-est de la província sud-africana de KwaZulu-Natal. Maputo, la capital de Moçambic, es troba en aquesta ecoregió.

## Descripció

La selva mosaic costanera de Maputaland, una ecoregió de selva plujosa, cobreix una franja de 30.200 quilòmetres quadrats al llarg de la costa del oceà Índic. Forma part d'una successió de selves costaneres que s'estenen al llarg de la costa africana de l'Índic des del sud de Somàlia fins a Sud-àfrica.
El límit nord de l'ecoregió es troba al nord de la desembocadura del Limpopo, prop de Xai-Xai a Moçambic, on deixa pas a la selva mosaic costanera de Zanzíbar Sud-Inhambane. Pel sud, prop del cap Saint Lucia en KwaZulu-Natal, limita amb la selva mosaic costanera de KwaZulu i El Cap. La ecorregión té un clima humit estacional, de tropical a subtropical. La pluja oscil·la entre els 1000 mm anuals prop de la costa fins als 600 mm anuals a l'interior; la major part de les precipitacions es produeix en els mesos d'estiu. Més a l'interior, la regió deixa pas a biomes de sabana més secs.

## Flora

L'ecoregió està formada per un mosaic de diferents comunitats florals: selves, sabanes, muntanya alta, palmeres, prades i aiguamolls.

## Fauna

La diversitat de la fauna és molt elevada. Hi ha més de 470 espècies d'aus i més de 100 de mamífers, entre els quals destaquen els elefants (Loxodonta africana) i els lleopards (Panthera pardus), reclosos en l'actualitat en diverses reserves. S'han reintroduït en algunes reserves el lleó (Panthera leo) i el guepard (Acinonyx jubatus).
Les zones humides alberguen gran nombre de cocodrils del Nil (Crocodylus niloticus).

## Endemismes

Al voltant del 10% de les plantes vasculars presents en l'ecoregió són endèmiques.
Entre les aus, destaca la nectarina de Neergaard (Cinnyris neergaardi), restringida a les zones de selva sorrenca semicaducifòlia de l'ecoregió.

## Estat de conservació

En perill crític.
Les principals amenaces són la reforestació i la invasió d'espècies exòtiques, les obres hidràuliques per a la irrigació de grans extensions, l'expansió de la població rural i la caça furtiva.

## Protecció

Segons WWF, el 14% de l'ecoregió es troba protegida en reserves, entre les quals destaquen el Parc de l'Aiguamoll de Saint Lucia (3.280 km²), declarat Patrimoni de la Humanitat per la Unesco, la Reserva de Phinda i la Reserva de Caça de Mkuzi a KwaZulu-Natal; la Reserva d'elefants de Maputo (900 km²) i la Reserva de Fauna d'Ilhas de Inhaca e dos Portugeses a Moçambic.

## Vegeu també

* Llista d'ecoregions de Moçambic

## Enllaços externs

* Maputaland coastal forest mosaic (World Wildlife Fund)
* Maputaland coastal forest mosaic (National Geographic)
# Valter Matošević

Valter Matošević (nascut l'11 de juny de 1970 a Rijeka, Croàcia), és un jugador d'handbol croat que juga de porter. Fou membre de la selecció croata que va guanyar la medalla d'or als Jocs Olímpics d'Estiu de 1996 a Atlanta i novament als Jocs Olímpics d'Estiu de 2004 a Atenes.

## Trajectòria esportiva

Ha jugat professionalment en equips de Croàcia, Alemanya, Espanya, i Dinamarca:
* 1995, 1996-1999 RK Zamet
* 1996, 2002-2003, 2004-2005 RK Zagreb
* 1999-2001 RK Metković
* 2003-2004 Wilhelmshavener HV
* 2005–2007 HSG Wetzlar
* 2007–2008 Portland San Antonio.
* 2008–2009 FCK Håndbold
* 2011 TuS Nettelstedt-Lübbecke

## Referències

* ↑ «Valter Matošević i službeno postao trener rukometaša Zameta» (en croatian). . Arxivat 2019-07-11 a Wayback Machine.
* ↑ «Valter Matošević postao trener momčadi novog rukometnog kluba Mornar-Crikvenica» (en croatian). .
* ↑ handball-world. «Eisenach reagiert auf Villadsen-Verletzung und verpflichtet zweifachen Olympiasieger» (en alemany). [Consulta: 25 febrer 2024].
# László Széchy

László Széchy (Arad, 18 de novembre de 1891 - Budapest, 9 de desembre de 1963) va ser un tirador d'esgrima hongarès, especialista en sabre, que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de plata en la competició de sabre per equips del programa d'esgrima.

## Referències

* ↑ «László Széchy Olympic Results». sports-reference.com. Arxivat de l'original el 18 d'abril 2020. [Consulta: 21 gener 2018].
# Baker Street (cançó)

«Baker Street» és una cançó del cantant anglés Gerry Rafferty estrenada a 1978. Pertany al seu segon àlbum solista, anomenat City to City. El nom del tema es deu al famosa carrer londinenc del mateix nom. El senzill va aconseguir el lloc número 3 en el Regne Unit i el 2n en els Estats Units, a més d'entrar en top 10 en els Països Baixos (posició 9).
Va ser el primer llançament de Rafferty després de les disputes jurídiques que van acabar precipitant a la separació de la banda Stealers Wheel el 1975. Rafferty no va poder compondre música durant tres anys, fins que no es resolguessin certes qüestions judicials. El saxofonista d'aquesta cançó és Raphael Ravenscroft.

## Referències

* ↑ "Baker Street"
* ↑ Rock Style:Gerry Rafferty
* ↑ Song facts: Baker Street by Gerry Rafferty
# Manuel Basté Duran

Manuel Basté Duran (Barcelona, 18 d'abril de 1899 - Barcelona, 4 de desembre de 1977) fou un waterpolista català que va competir a començaments del segle xx.
El 1924 va prendre part en els Jocs Olímpics de París, on fou vuitè en la competició de waterpolo.
Soci i directiu del Club Natació Barcelona, el 1919 guanyà el campionat d'Espanya. Va ser president de la Federació Catalana de Natació en dues etapes, la primera entre el novembre de 1929 i el gener de 1933 i la segona entre el gener de 1948 i l'abril de 1950. Entremig, va formar part de la junta directiva com a tresorer i vicepresident. El 1932 va ser elegit regidor de l'Ajuntament de Barcelona per la Lliga Regionalista i va lluitar per la implantació de l'educació física a les escoles primàries i va ser un dels responsables de la creació de les colònies escolars que van tenir lloc al CN Barcelona i l'Escola del Mar. A més de practicar la natació i el waterpolo, també va ser àrbitre i jutge.

## Referències

* ↑ «Manuel Basté Olympic Results». sports-reference.com. Arxivat de l'original el 2009-07-04. [Consulta: 22 març 2018].
* ↑ «HISTORIAL DE LOS CAMPEONES DE ESPAÑA ABSOLUTOS DE WATERPOLO». Real Federación Española de Natación [Consulta: 22 març 2018]. Arxivat 11 de juny 2017 a Wayback Machine. «Còpia arxivada». Arxivat de l'original el 2017-06-11. [Consulta: 18 novembre 2022].
# Alfred Kałuziński

Alfred Kałuziński (Cracòvia, 21 de desembre de 1952 - Klimkówka, 4 de setembre de 1997) fou un jugador d'handbol polonès que va competir entre les dècades de 1960 i 1990.
El 1976 va prendre part en els Jocs Olímpics de Mont-real, on va guanyar la medalla de bronze en la competició d'handbol. Quatre anys més tard, als Jocs de Moscou, finalitzà en setena posició en la mateixa competició. En el seu palmarès també destaca una medalla de bronze al Campionat del món d'handbol de 1982.
Amb la selecció polonesa d'handbol va jugar un total de 204 partits oficials, en què marcà 620 gols.

## Referències

* ↑ «Alfred Kałuziński Olympic Results». sports-reference.com. Arxivat de l'original el 25 d'agost 2011. [Consulta: 15 juliol 2019].
* ↑ Władysław Zieleśkiewicz 90 lat polskiej piłki ręcznej, wyd. ZPRP, Warszawa, 2008
* ↑ profile (polonès)
# Astúries de Santillana

Astúries de Santillana és una comarca històrica, el territori de la qual estava situat entre les actuals comunitats autònomes de Cantàbria i Astúries. Abastaria aproximadament la zona situada entre Santander i el concejo de Ribadedeva. Coneguda també com a merindad i documentada des del segle xiii. Comprèn la part occidental de Cantàbria (llevat de Liébana que es constituïa en una altra comarca) incloent la vall del riu Saja i la del riu Nansa. Els seus límits anaven des del concejo de Ribadedeva, fins a El Astillero (l'antiga Vall de Camargo, a la badia de Santander), que dona pas a la merindad de Trasmiera. Pel sud arribava fins a la serralada Cantàbrica. Totes les valls d'aquesta comarca són perpendiculars a la costa.
El merino era el representant del rei i en aquesta merindad vivia a Santillana del Mar (Cantàbria), que és la capital d'aquest territori des del 1209. Per tal que hi visqués es va construir una torre gòtica apartada del centre urbà original, creant així un nou centre de la vila, de caràcter civil, al voltant de la torre del merino. El 1581, després del Plet de les Valls, el governador passava de ser un merino major a ser substituït per la figura d'un corregidor.
Al litoral de la merindad hi ha les localitats de Santillana del Mar, Comillas i San Vicente de la Barquera. Cap a l'oest es troben les valls del Saja i del Nansa.
Durant la baixa edat mitjana i l'Antic Règim, les Astúries de Santillana van estar dominades per dos grans llinatges nobiliaris: el dels Mendoza - de la Vega, Ducs de l'Infantado, Marquesos de Santillana i el dels Manrique de Lara, Marquesos d'Aguilar de Campoo, Comtes de Castañeda.
Entre 1785 i 1833 va formar part de la Intendència de Burgos.
Al costat de les de Santillana, existien també les Astúries d'Oviedo amb capital a Oviedo.

## Notes

* ↑ Solís, Pedro; en M.P.S. «Don Pedro de Villegas, parent major, i posseïdor de la Casa de Villegas» (Fº XII, cap. XIII, Col·lecció Salazar i Castro, Madrid, Regne d'Espanya, 29 de juny de 1683). Expressa que un dels últims merinos majors de les Astúries de Santillana des del 7 abr 1574 fora Rodrigo de Villegas III Cevallos Hoyos Manrique i de Vila (n. Cóbreces, ca. 1540) que va ser el VII Senyor de Cóbreces.

## Vegeu també

* Astúries d'Oviedo
* Ducat de Cantàbria

## Enllaços externs

* Poder econòmic i relacions socials en les Astúries de Santillana en els segles x i xi
* Història de les Merindades de Castella
# Vladimir Šujster

Vladimir Šujster (nascut el 26 de maig de 1972), és un exjugador d'handbol croat, que va participar en els Jocs Olímpics d'Estiu de 1996.
El 1996, formà part de la selecció croata que va guanyar la medalla d'or a les olimpíades d'Atlanta.

## Referències

* ↑ «Vladimir Šujster Biography and Olympic Results». sports-reference.com. [Consulta: 1r desembre 2011].
# Léon Binoche

Léon Binoche (Champs-sur-Yonne, Yonne, 16 d'agost de 1878 – agost de 1962) va ser un jugador de rugbi francès que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla d'or en la competició de rugbi.
Jugador del Racing Club de France en la posició de mig d'obertura, guanyà les lligues franceses del 1900 i 1902.

## Referències

* ↑ «Léon Binoche Olympic Results». sports-reference.com. Arxivat de l'original el 4 de març 2016. [Consulta: 26 setembre 2015].
* ↑ «Léon Binoche». www.finalesrugby.com. Arxivat de l'original el 12 de juny 2019. [Consulta: 26 setembre 2015].
# Marc Perrodon

Marc Perrodon (Vendôme, 31 d'agost de 1878 - Beauvais, 22 de febrer de 1939) de nom complet Marc Marie Jean Perrodon, va ser un tirador d'esgrima francès que va competir a començaments del segle xx. Especialista en sabre, va prendre part en tres edicions dels Jocs Olímpics. El 1908, a Londres, va disputar dues proves del programa d'esgrima. En la prova de sabre per equips finalitzà en quarta posició, mentre en el sabre individual quedà eliminat en sèries.
El 1920, a Anvers, tornà a disputar dues proves del programa d'esgrima. Guanyà la medalla de plata en la prova de sabre per equips, mentre en el sabre individual quedà eliminat en sèries. La seva darrera participació en uns Jocs fou a París, el 1924. En les dues proves que disputà del programa d'esgrima, sabre per equips i sabre individual quedà eliminat en sèries.

## Referències

* 1 2 3 «Marc Perrodon Olympic Results». sports-reference.com. Arxivat de l'original el 17 d'abril 2020. [Consulta: 27 octubre 2017].
# Mathias Torstensen

Mathias Torstensen (Tønsberg, 1 de novembre de 1892 - Bærum, 9 de juliol de 1975) va ser un remer noruec que va competir a començaments del segle xx.
El 1912 va prendre part en els Jocs Olímpics d'Estiu d'Estocolm, on va disputar la competició del quatre amb timoner del programa de rem. Quedà eliminat en semifinals i se li atorgà la medalla de bronze.

## Referències

* ↑ «Olympedia – Mathias Torstensen». [Consulta: 19 agost 2024].
# Léon Dupont

Léon Dupont (18 de maig de 1881 - 6 d'octubre de 1956) va ser un atleta belga que va competir a començaments del segle xx. Va destacar en el salt d'alçada i el salt de llargada.
El 1906 va prendre part en els Jocs Intercalats d'Atenes, on va disputar tres proves del programa d'atletisme. En la prova del salt d'alçada aturat guanyà la medalla de plata, medalla que compartí amb Lawson Robertson i Martin Sheridan. En el salt de longitud aturat fou quart i en el salt d'alçada es desconeix la posició final.
Dos anys després va disputar els Jocs de Londres, on tornà a disputar tres proves del programa d'atletisme. En el salt d'alçada aturat fou vuitè; setzè en salt d'alçada i es desconeix la posició exacta en què finalitzà la prova del salt de llargada aturat.

## Referències

* 1 2 «Léon Dupont Olympic Results». sports-reference.com. Arxivat de l'original el 8 d’octubre 2009. [Consulta: 6 juny 2017].
# STS-93

La missió STS-93 va ser la missió número 95 del transbordador espacial, la número 26 del Columbia i la número 21 dels llançaments nocturns. La comandant d'aquesta missió, Eileen Collins, va esdevenir la primera dona a ocupar aquesta posició. La seva càrrega primària va ser l'observatori de raigs X Chandra. Va ser l'última missió del Columbia fins al març del 2002 a causa d'un procés d'actualització.

## Tripulació

* Eileen Collins (3), Comandant
* Jeffrey S. Ashby (1), Pilot
* Steven A. Hawley (5), especialista de la missió
* Catherine G. Coleman (2), especialista de la missió
* Michel Tognini (2), especialista de la missió - CNES
Entre parèntesis, el nombre de missions de l'astronauta, inclosa la STS-93

## Paràmetres de la missió

* Massa:
** Enlairament de l'orbitador: 122.536 kg
** Aterratge l'orbitador: 99.783 kg
** Càrrega: 22.781 kg
* Perigeu: 260 km
* Apogeu: 280 km
* Inclinació: 28,5°
* Període: 90 minuts

## Vegeu també

* Transbordador Espacial

## Enllaços externs

* Vídeo de l'enlairament de la missió
# Fabien Galateau

Fabien Galateau (Nanteuil-la-Fosse, Aisne, 23 de juliol de 1913 - Avinyó, 23 de setembre de 1995) va ser un ciclista francès que fou professional entre 1933 i 1944. En el seu palmarès destaquen, per damunt de tot, dues victòries d'etapa al Tour de França, el 1938 i 1939.

## Palmarès

* 1933
** 1r de la Toulon-Aubagne-Toulon
* 1934
** Vencedor d'una etapa del Gran Premi Wolber
* 1936
** 1r de la Niça-Toulon-Niça i vencedor d'una etapa
* 1937
** Campió de França dels aspirants
** 1r al Circuit del Ventor
* 1938
** 1r al Circuit de Cantal
** Vencedor d'una etapa del Tour de l'Oise
** Vencedor d'una etapa del Tour de França
* 1939
** 1r al Gran Premi de l'Écho d'Alger
** 1r a la Manche-Océan
** Vencedor d'una etapa del Tour de França

### Resultats al Tour de França

* 1934. 36è de la classificació general
* 1936. 40è de la classificació general
* 1937. 25è de la classificació general
* 1938. 28è de la classificació general i vencedor d'una etapa
* 1939. 22è de la classificació general i vencedor d'una etapa

### Resultats al Giro d'Itàlia

* 1934. 42è de la classificació general
* 1938. 25è de la classificació general

## Referències

* ↑ «GALATEAU Fabien (Fabiel Christian)». [Consulta: 26 octubre 2024].
* ↑ Gutiérrez, Juan. «Bartali: el icono fascista salvó a 800 judíos» (en castellà), 10-07-2014. [Consulta: 26 octubre 2024].
* ↑ «Palmarès de Fabien Galateau (Fra)». [Consulta: 26 octubre 2024].

## Enllaços externs

* Palmarès de Fabien Galateau (francès)
# Alfred LeConey

Alfred LeConey (3 de novembre de 1901 - Plainfield, 11 de novembre de 1959) va ser un atleta estatunidenc que va competir durant la dècada de 1920.
Al Le Coney va créixer a Moorestown, Nova Jersey, on va començar a mostrar les seves habilitats com a velocista. El 1922 va guanyar els campionats de l'Amateur Athletic Union de les 220 iardes i el 1923 els campionats de l'IC4A de les 100 i 220 iardes.
El 1924 va prendre part en els Jocs Olímpics de París, on va guanyar la medalla d'or en els 4x100 metres relleus del programa d'atletisme. Va compartir equip amb Loren Murchison, Louis Clarke i Frank Hussey.
Per ajudar a finançar els Jocs de Los Angeles de 1932 es va emetre un segell de tres cèntims amb la seva imatge.

## Millors marques

* 100 metres llisos. 10.6" (1924)
* 200 metres llisos. 21.7" (1922)
* 4x100 metres llisos. 41.0" (1924) Rècord del Món

## Referències

* ↑ Le Coney, Bill. "1924 Gold Medalist In Family Spurs Press Writer's Search", The Press of Atlantic City, September 27, 2000. Consulta 1 març 2011
* 1 2 3 4 «Al LeConey Olympic Results». sports-reference.com. Arxivat de l'original el 9 de novembre 2012. [Consulta: 4 setembre 2018].
* ↑ Al LeConey a trackfield.brinkster.net
# Nitard de Lieja

Nitard de Lieja (altres ortografies Nithard, Nithardo, Richard, Rithard) fou príncep-bisbe del principat de Lieja de 1037 al 14 d'agost de 1042.
El 1037, a la mort de Reginard, Wazon ja era candidat, però el capítol va preferir Nitard, tresorer i nebot de Reginard. El 12 d'agost de 1039, va exaltar els sants Monulf i Gundulf a Maastricht i consagrar-hi la nova església dedicada a Servaci de Tongeren.
Va ajudar per a obtenir relíquies de Lambert de Lieja a Münster i va assistir el 1040, quan el bisbe Herman I de Münster va patrocinar l'església Überwasserkirche a Lambert de Lieja, el que és un seny de les relacions comercials intensives entre els dos principats bisbals. Al mateix any, a la mort del comte Arnolf d'Haspengouw, Nithard va trobar Enric III a Ulm per a obtenir al sobirania del comtat d'Haspengouw que des d'aleshores va integrar-se al principat de Lieja. El 1040 va ordenar la construcció d'una capella i d'un castell fortificat a Dinant.
Van sebollir-lo a la catedral de Sant Lambert de Lieja el 1042.

## Referències

* ↑ Herzberg, Verlag Traugott Bautz Biographisch-Bibliographisches Kirchenlexicon
* ↑ «Hesbaye». A: Brockhaus' Konversationslexikon (en alemany). tom 9. 14a edició. Leipzig, Berlin & Wien: F. A. Brockhaus, 1894-1896, p. 109-111.
* ↑ de Louvrex, Matthias Guillaume; Hodin, Baudouin. «Chapitre XXXIV. Du Comté de Looz». A: Recueil contenant les édits, règlemens, privilèges, concordats et traitez du païs de Liège & comté de Looz (en francès, llatí). Liège: Imprimerie de la Veuve Procureur, 1730, p. 386. «Donation faite l'an 104 par l'Empereur Henri III, surnommé Le Noir, en faveur de Nithard,Evêque de Liege, du Comte de Hasping ou Looz,ci-devant possedé par Arnould Comt de Looz, mort sans enfans l'an 1014 le 21 Febrier»
* ↑ La pàgina web de la ciutat de Dinant dona la data de 1051 que no és possible: «Citadelle» (francès), 2014
# Lessertia (aranya)

Lessertia és un gènere d'aranyes araneomorfes de la subfamília Erigoninae, dins de la família Linyphiidae.
Foren descrites per primera vegada per F. P. Smith l'any 1908.
Es poden trobar a la zona holàrtica: Algèria, Canadà, Marroc, Nova Zelanda, Portugal, Espanya, i Turquia
És sinònim del gènere Scotoneta Simon, 1910

## Llista d'espècies

Segons The World Spider Catalog 12.0:
* Lessertia barbara (Simon, 1884)
* Lessertia dentichelis (Simon, 1884) (Espècie tipus)

## Referències

* ↑ Smith, F. P. «Some British spiders taken in 1908». Journal of the Quekett Microscopical Club, vol. 10, 2, 1908, pàg. 311–334.
* ↑ «Gen. Lessertia Smith, 1908». . Natural History Museum Bern, 2019. DOI: 10.24436/2.
* ↑ Wunderlich, J. «Zur Taxonomie europäischer Gattungen der Zwergspinnen (Arachnida: Araneae: Linyphiidae: Erigoninae)». Beiträge zur Araneologie, vol. 4, 1994, 1995, pàg. 645.
* ↑ Platnick, 2011 : The world spider catalog (American Museum of Natural History).
# Auferstanden aus Ruinen

* [[:Image:|"Auferstanden aus Ruinen"]]
* [[Fitxer:|180px|noicon]]
Auferstanden aus Ruinen (en català, Alçats de les ruïnes), esdevingué l'himne oficial de la República Democràtica d'Alemanya entre 1949 i 1990, període comprès entre la seva creació i la reunificació amb la RFA. La lletra fou escrita pel poeta Johannes Becher, acompanyada de la música de Hanns Eisler.
El text va ser redactat de manera que coincidís amb la melodia de Das Lied der Deutschen (en català, La cançó dels alemanys), l'anterior -i actual- himne d'Alemanya. En el moment de la reunificació, el màxim dirigent de la RDA, Lothar de Maizière, va proposar d'incloure la lletra a l'himne de l'Alemanya reunificada, petició que va ser rebutjada pel canceller Helmut Kohl.

## Referències

* ↑ En alfabet fonètic internacional: [ˈauf|ɛɐʃʈandˌn aʊs ruˈiːnən].
* ↑ «Neuer Vorschlag: "Auferstanden aus Ruinen" in Nationalhymne?», 2010. Arxivat de l'original el 27 abril 2019.
# M. W. Talbot

M. W. Talbott va ser un jugador de rugbi britànic que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla de plata en la competició de rugbi, com a integrant de l'equip Moseley Wanderers RFC, que exercia d'equip nacional en aquesta competició.

## Referències

* ↑ «M. W. Talbott Olympic Results». sports-reference.com. Arxivat de l'original el 16 de novembre 2012. [Consulta: 28 setembre 2015].
# Marcel Reymond

Marcel Reymond (Sainte-Croix, 7 de juliol de 1911 - Sainte-Croix, 4 d'octubre de 2002) va ser un saltador d'esquí suís que va competir durant la dècada de 1930.
El 1936 va prendre part en els Jocs Olímpics de Garmisch-Partenkirchen, on fou vint-i-vuitè en la prova del salt amb esquí. En el seu palmarès destaca una medalla d'or al Campionat del Món d'esquí nòrdic de 1933.

## Referències

* ↑ «Marcel Reymond Olympic Results». sports-reference.com. Arxivat de l'original el 13 de desembre 2012. [Consulta: 24 gener 2020].
* ↑ Marcel Reymond a International Ski Federation
# Michael Jessen

Michael Jessen (Frederiksberg, 4 d'abril de 1960) és un remer danès, ja retirat, que va competir durant la dècada de 1980.
El 1980 va prendre part en els Jocs Olímpics d'Estiu de Moscou, on quedà eliminat en sèries en la prova del dos sense timoner del programa de rem. Quatre anys més tard, als Jocs de Los Angeles, guanyà la medalla de bronze en la prova del quatre sense timoner. Formà equip amb Lars Nielsen, Per Rasmussen i Erik Christiansen.

## Referències

* ↑ «Olympedia – Michael Jessen». [Consulta: 10 maig 2023].
* ↑ «World Rowing - Michael JESSEN» (en anglès). Arxivat de l'original el 2022-11-11. [Consulta: 10 maig 2023].